hotchpotch/miracl-hf-unified huggingface dataset:
चक्रधरस्वामी
श्रीचक्रधर स्वामी १२वीं शताब्दी के एक तत्त्वज्ञ, समाजसुधारक,महानुभाव पंथ के संस्थापक हैं। महानुभाव धर्मानुयायी उन्हें ईश्वर का अवतार मानते हैं।(लीलाचरित्र) लीलाचरित्र के प्रस्तावना में भगवान सर्वज्ञ श्री चक्रधर स्वामी के प्रारंभिक जीवन की जानकारी मिलती हैं। बारहवीं शताब्दी के पूर्वार्द्ध में, गुजरात के भड़ोच में, शक 1142 विक्रम संवत्सर भाद्रपद,शुक्रवार को सर्वज्ञ श्रीचक्रधर स्वामीजी ने अवतार लिया। उनके पिता विशालदेव भड़ोच के राजा मल्लदेव के मुखिया थे। उनकी माता का नाम मालनदेवी था। सर्वज्ञ श्रीचक्रधर स्वामीजी के जन्म का नाम हरीपालदेव था।
हरीपालदेव का विवाह कमलाइसा से हो गया। इस अवधि के दौरान, उन्होंने युद्धों में भी उत्कृष्ट प्रदर्शन किया। [1] कई बार वह महल छोड़कर बीमार लोगों के साथ समय बिताते थे। बाद में उनकी तबीयत बिगड़ी और उनका देहांत हो गया। लेकिन अंतिम संस्कार के बाद हरपालदेव फिरसे जीवित पाए गए। कुलीनों की मान्यताओं के अनुसार इस बार भगवान श्रीकृष्ण ने उनके शरीर में प्रवेश किया और अवतार लिया। पंचावतार के तीसरे अवतार श्रीचांगदेव राउल की मृत्यु लगभग उसी समय हुई थी। कुछ एक के अनुसार, उनकी आत्मा हरपालदेव के शरीर में प्रवेश कर गई। हरपालदेव के शरीर में प्रवेश करने वाली आत्मा कोई साधारण नहीं अपितु स्वतंत्र परम आत्मा थी। [2]
इस घटना के बाद हरिपालदेव की जिंदगी पहले की तरह शुरू हो गई। उनका एक बेटा भी था। वह बीमारों की सेवा करते रहे। एक दिन कुछ रोगियों के सेवा के लिए पैसे उधार लेने पड़े। वह पैसे वापस कर्ज़दारों को देने के बाद ही भोजन करेंगे ऐसी उन्होंने प्रतिज्ञा कर ली।इसके लिए उन्होंने अपनी पत्नी से ज़ेवर माँग लिए। पत्नी ने जेवर देने से मना कर दिया। आखिरकार, उनके पिता ने अनजाने में कर्जदार को पैसे लौटा दिए। [3]इस घटना हरिपालदेव के दिमाग़ में बड़ा सवाल खड़ा कर दिया। संसार की वास्तविकता उनके आँखों के सामने विस्तारित हो गयी।इस घटना ने उनको जागृत किया। उन्होंने तबसे सांसारिक सुखों को त्याग कर जनसेवा करने का निश्चय किया। हरपालदेव ने घर पर कहा कि वह रामयात्रा करने के लिए रामटेक जाना चाहते हैं।  उस समय महाराष्ट्र के यादव और भड़ौच राज्य में झगड़ा हुआ था।  इसलिए उनके पिता ने इस विचार का विरोध किया।  लेकिन अंत में हरपालदेव ने अपने पिता को मना लिया और उनके पिता ने उन्हें घुड़सवार सेना और नौकरों के साथ सुरक्षा के लिए जाने की अनुमति दी।  वे सब कुछ त्याग देना चाहते थे।  इसलिए उन्होंने एक ही पड़ाव से अलग-अलग सैनिकों को उनकी भलाई की रिपोर्ट करने के लिए वापस भेजना शुरू कर दिया।  अंत में अमरावती जिले के देउलवाड़ा में काजलेश्वर के मंदिर में रहते हुए, यह देखकर कि उनके सैनिक सो रहे थे, उन्होंने अपने शाही वस्त्र उतार दिए और दो वस्त्र लेकर चले गए। [4]
हरपालदेव सब कुछ त्याग कर रिद्धिपुर आए।  वहाँ उन्होंने श्री गोविंदप्रभु को उदासीनता की स्थिति में देखा।  गोविंदप्रभु से हरपालदेव को ज्ञानशक्ति मिली। [4] उसी समय गोविंदप्रभु ने उन्हें श्रीचक्रधर नाम दिया। [5]
आधुनिक इतिहास
उत्तर-क्लासिक इतिहास के बाद के काल के इतिहास को आधुनिक इतिहास (Modern history या modern period या modern era) कहते हैं। आधुनिक इतिहास को निम्नलिखित भागों में विभक्त किया जाता है-
ओड़िया लोग
ओड़िशा राज्य और ओड़िआ लोगों का सर्वप्रथम परिचय भगवान श्रीजगन्नाथ से ही आरंभ होता है। यहाँ के मुख्यजनों की मातृभाषा ओड़िआ भाषा है।
ओड़िशा के लोग 'अरीयन' समूह से आए थे। यहाँ के 'पूर्वी तटीय' राज्य में बहुमत पाए जाते है। विशाल बहुमत लोग हिन्दु धर्म के है, जिसकी तुलना में ईसाइयों और मुसलमानों की जनसंख्या इधर बहुत कम है।। यहाँ पर अनेक लोग सूर्यदेव के उपासक हैं। यह ऐतिहासिक, आध्यात्मिक, सांस्कृतिक और भक्तिमय से भरा भूमि जगन्नाथ मन्दिर (पुरी), लिंगराज मंदिर, राजधानी भुवनेश्वर के निकट धौलिगिरि का बौद्ध स्तूप और सूर्यमंदिर, कोणार्क के लिए जाना जाता है।
आरंभिक दिनों में ओड़िशा को कलिंग के नाम से जाना जाता था। महाभारत जैसे पवित्र ग्रंथ में भी यह बात दशाया गया है। पाली साहित्य में यहाँ के निवासियों को ओडाकास बुलाया जाता था।
ओड़िआ समाज मे औरतों को बहुत सम्मान दिया जाता है। यहाँ राज्य के मुख्यतः पश्चिमी भाग में आदिवासी अधिकतर मात्रा में पाये जाते हैं।
यह राज्य अपने हेल-मेल और भाईचारे के लिए जाने जाते हैं। यहाँ पर लोग मकर संक्राति, धनु संक्राति, सरस्वती पूजा, माघ सप्तमी, महाशिवरात्रि, फाल्गुन पूर्णिमा, होली, राम नवमी, उत्कल दिवस, पणा संक्रान्ति (ओड़िआ नववर्ष), बौद्ध पूर्णिमा, रजपर्व, पुरी में श्रीजगन्नाथ मंदिर का प्रसिद्ध पर्व देवस्नान पूर्णिमा, विश्वप्रसिद्ध रथ यात्रा, गुरु पूर्णिमा, रक्षा बंधन, जन्माष्टमी, गणेश चतुर्थी, नवरात्रि, दूर्गापूजा, दशहरा, गुरु नानक जयंती आदि मनाते हैं। पखाल यहाँ की प्रसिद्ध पकवान मे एक माना जाता है। । यह पकवान चावल और पानी से बनाया जाता है। घी का भात भी यहाँ प्रसिद्ध हैं। यहाँ कनिकान्न नामक मीठा भात बनाया जाता है।
एकादशरथ (अयुध्या का राजा)
एकादशरथ (Ekathotsarot ; थाई: เอกาทศรถ, ख्मेर: ឯកាទឝរថ या ឯកាទសរថ;-1620) , १६०५ से १६२० तक अयुध्या के राजा थे।
सूर्यकुमार पाण्डेय
सूर्यकुमार पाण्डेय (जन्म 10 अक्तूबर 1954 एक हिंदी कवि, हास्य लेखक और व्यंग्यकार हैं। उनके विशिष्ट भाषा शैली के कारण वे एक प्रसिद्ध हास्य कवि के रूप में अभिज्ञात हैं।
सूर्यकुमार पांडेय का जन्म पूर्वी उत्तर प्रदेश के बलिया में हुआ। बलिया मे प्राथमिक शिक्षा प्राप्त करने के बाद, वे लखनऊ चले गए। वहाँ उन्होने लखनऊ विश्वविद्यालय मे पढाई की और अपने अधिस्नातक का कार्य गणितीय सांख्यिकी मे किया। २०१५ तक वे लखनऊ मे उत्तर प्रदेश के सरकार में अधिकारी थे।
अपने युवाकाल से ही, सूर्यकुमार पांडेय एक कार्यरत हिंदी कवि और लेखक थे। उन्होने कई प्रकार के साहित्यिक रचनाएँ लिखी है जिस मे हास्य कविता, व्यंग्य, गीत और बाल कविता भी शामिल है। हास्य कविता उनकी विशिष्टता है।
हास्य कविता: पांडेयजी हिंदी साहित्य के हास्य कवियों मे सबसे अभिज्ञात कवियों मे से एक हैं। उन्होने वर्तमानकाल के हास्य कविता में एक नई भाषा शैली को प्रचलित किया जिसमे अंग्रेज़ी शब्द भी प्रयोग किए गए है। उनके दोहे नौजवानों मे अत्यन्त लोकप्रिय है।
कवि सम्मेलन: सूर्यकुमार पांडेय ने, ४ दशकों में, ४००० से ज़्यादा कार्यक्रमों और कवि सम्मेलनों मे अपने कला का प्रदर्शन किया।
व्यंग्य:सूर्यकुमार पांडेय ने सैंकडो व्यंग्य लेख लिखें है और कई राष्ट्रीय हिंदी समाचार पत्रों के लिए लेख लिखते रहते हैं।
बाल कविता सूर्यकुमार पांडेय बाल कविता के सबसे बडे नामो मे से एक माने जाते हैं। उनके कविताएँ भारत के अनेक पाठ्यपुस्तकों मे पाए जाते हैं।
सूर्यकुमार पांडेय ने २० से अधिक पुस्तकों की रचना की है। उनकी कुछ पुस्तकें ये हैं- हिंदी साहित्य मे उनके अनेक योगदान के लिए सूर्यकुमार पांडेय को कई पुरस्कार मिले। जैसे
देवगढ़ का दशावतार मंदिर
दशावतार मन्दिर, उत्तर प्रदेश के ललितपुर जिले के देवगढ़ में स्थित है। यह भगवान विष्णु को समर्पित है। ऐसा माना जाता है कि यह गुप्त काल में बना था। यहाँ आप भगवान विष्णु के दस अवतार के दर्शन कर सकते हैं और यही नहीं मंदिर के द्वार पर गंगा और यमुना देवियों की नक्काशी की गयी है। पट्टी पर वैष्णव पौराणिक कथाओं की नक्काशी भी की गयी है।
प्रस्तर मूर्तिकला
पत्थर की मूर्तियाँ प्रागैतिहासिक काल से ही अनेक कारणों से बनाई जा रही हैं। पत्थर की मूर्तियाँ केवल सुंदरता का ही नहीं, बलकी और भी बहुत चीज़ों का प्रतीक है। इस बात को इस लेख में समझाया गया है। और यह भी दिखाया है कि सालों से विकास करती यह कला अत्यंत आकर्शक और महत्वपूर्ण है।
पत्थर की मूर्तियाँ पत्थर को तीन आयमों में काटने से बनती हैं। इनकी आधारभूत संकलपना एक ही होने पर भी हमें लाखों तरह की रचनाएँ देखने को मिलती हैं। यह एक प्राचीन कला है जिसमें प्राकृतिक पत्थर को नियंत्रित रीति से काटा जाता हैं। कलाकार अपनी क्शमता को पथ्थर को काटने में दिखाता हैं, जैसे वह उसकी कुशलता का प्रतीक हो। सुबह शाम, दिन रात एक करके वे पत्थर को विभिन्न आकृतियों में काँट कर, उसको एक मूर्ती का रूप देता हैं।
पत्थर कई तरह के होते हैं जिनसे मूर्तियाँ बनायी जा सकती हैं। इससे संगतराश को अनेक विकल्प मिल जाते हैं जिनमें से वह अलग अलग रंग, गुणवत्ता और पत्थर की मज़बूती को चुन सकता हैं। सबसे ज़्यादा मज़बूत आग्रेय चट्टान हैं जो पिघले हुए चट्टान से बनते हैं, जैसे की ग्रानाइट, बासाल्ट, डियोराइट। अवसाधी पत्थर जैसे की जिपसम का भी उपयोग होता हैं। रूपांतरित पत्थर तो मूर्तिकारों में सबसे प्रसिद्ध हैं। अनेक तरह के संगमरमर इसके आधीन आते हैं। पत्थर जितना मुलायम होता हैं, उतना उसे काटना आसान हो जाता हैं। ईसी लिए सोपस्टोन के साथ काम करना बहुत आसान होता हैं। ग्रानाइट, बसाल्ट जैसे पत्थर काटने केलिए बहुत कठिण होता हैं पर उस मूर्ती टिकाऊ भी ज़्यादा होता हैं।
मूर्ती बनाने के लिये अच्छे पत्थर दुनिया में हर कहीं नहीं मिलते हैं। ईजिप्ट, ग्रीस, इंडिया राष्ट्रों में ऐसे अच्छे पत्थरों की प्राचुरता हैं। इसलिए इन राष्ट्रों में बहुत सारे मंदिर और उन्न मंदिरों में खूबसूरत पत्थर की मूर्तियाँ बहुत दिखते हैं। पेट्रोग्लिफ्स सबसे पुराने तरह का पत्थर है। इस चट्टान की सतह को थोडा हटाके मूर्ती की छवी बनाई जाती है।
गोथिक काथेड्रलों में हुम शिल्प की अनेक बनावटों को देख सकते हैं। निकोला पिसानो और उसके बेटे गियोवन्नि पिसानो ने इसमें अपना बड़ा योगदान दिया हैं। सबसे पहले जान्कारी में आनेवालों में से एक मूर्तिकला 'लायन म्यान' के नाम से जाना जाता है। यह करीब ३२,००० साल पहले बनाया गया हैं। दुनिया के आठ अजूबों में से भी दो पत्थर की मूर्तियाँ ही हैं। ग्रीस में डिलोस के शेर, रश्श्या की 'मदर रश्श्या' मूर्ती, मेक्सिको के ओलमेक सिर, नेमृत का पर्वत,मैकलाँजलो का डेविड, न्यू यार्क की स्वतंत्रता की मूर्ती, आदी प्रसिद्ध हैं। सुनसान सी ईस्टर द्वीप में स्थित मोई नामक पत्थर के एकचट्टानी शिल्प पूरे विश्व में प्रसिद्ध हैं। पालिनेशिया के उपनिवेशवादियों से यह कलाकृती बनी हैं और यह मृतक पूर्वजों को दर्शाता है।
भारत में भी ऐसी अती सुंदर कलाकृती की रचनाएँ हम पा सकते हैं। हिमाचल प्रदेश के कांग्रा किले में, राजस्थान के मौंट अबू के दिल्वारा मंदिर में हम अक्शम कलाकृती को पाते हैं। दिल्ली के कुतुब मिनार को युनेस्को ने सबसे ऊंचा मिनार का खिताब भी दिया है। तमिल नाडू के महिशासुर मर्दिनि गुफाओं में हिंदू पुराण को दुर्गा माता के माध्यम से समझाया गया हैं। गुजरात के जमी मस्जिद में अनन्य रूप से पत्थर को काटा गया हैं। कर्नाटक में बहुत सारे मंदिर अपनी शिल्प कलाकृती केलिए जाने जाते हैं जैसे होयसला, हलेबीडू, बेलूर आदी। ओडिशा का कोनार्क मंदिर भी अपने शिल्प कलाकृती केलिए जाने जाते हैं। महाराष्ट्रा के अजंता गुफाएँ भी बडी मनमोहक हैं।
गाशरब्रुम ३
गाशरब्रुम ३ (Gasherbrum III) काराकोरम के गाशरब्रुम पुंजक में गाशरब्रुम २ और गाशरब्रुम ४ के बीच में स्थित एक चोटी है। राजनैतिक सीमाओं के अनुसार यह पाक-अधिकृत कश्मीर के गिलगित-बल्तिस्तान क्षेत्र और चीन के कब्ज़े वाली शक्सगाम घाटी की सीमा पर स्थित है। भारत के अनुसार गिलगित-बल्तिस्तान और शक्सगाम घाटी दोनों भारत का भाग हैं। कई पर्वत समूहों में आपस में जुड़े हुए मिलते हैं और अक्सर इस बात पर विवाद होता है कि कोई चोटी एक अलग पर्वत है या वह किसी अन्य पहाड़ा की ही एक और चोटी है। पर्वत श्रेणिकरण में कुछ परिभाषाओं के अनुसार अगर किसी शिखर की ऊँचाई (स्थलाकृतिक उदग्रता) स्वतंत्र रूप से अलग कम-से-कम ५०० मीटर न दिखाई दे तो वह एक अलग पर्वत नहीं बल्कि किसी मुख्य पर्वत का उपपर्वत (subpeak) है। गाशरब्रुम ३ का धड़ गाशरब्रुम २ से जुड़ा हुआ है और उसकी स्थलाकृतिक उदग्रता ५०० मीटर से कम है इसलिए इसे कभी-कभी गशरब्रुम २ का एक अन्य शिखर माना जाता है।
गाशरब्रुम ४
गाशरब्रुम ४ (Gasherbrum IV) विश्व का १७वाँ सर्वोच्च पर्वत है। यह काराकोरम के गाशरब्रुम पुंजक में स्थित है। राजनैतिक सीमाओं के अनुसार यह पाक-अधिकृत कश्मीर के गिलगित-बल्तिस्तान क्षेत्र और चीन के कब्ज़े वाली शक्सगाम घाटी की सीमा पर स्थित है। भारत के अनुसार गिलगित-बल्तिस्तान और शक्सगाम घाटी दोनों भारत का भाग हैं।
गाशरब्रुम ५
गाशरब्रुम ५ (Gasherbrum V) काराकोरम के गाशरब्रुम पुंजक में स्थित एक चोटी है। राजनैतिक सीमाओं के अनुसार यह पाक-अधिकृत कश्मीर के गिलगित-बल्तिस्तान क्षेत्र और चीन के कब्ज़े वाली शक्सगाम घाटी की सीमा पर स्थित है। भारत के अनुसार गिलगित-बल्तिस्तान और शक्सगाम घाटी दोनों भारत का भाग हैं।
गाशरब्रुम ६
गाशरब्रुम ६ (Gasherbrum VI) काराकोरम के गाशरब्रुम पुंजक में स्थित एक चोटी है। राजनैतिक सीमाओं के अनुसार यह पाक-अधिकृत कश्मीर के गिलगित-बल्तिस्तान क्षेत्र और चीन के कब्ज़े वाली शक्सगाम घाटी की सीमा पर स्थित है। भारत के अनुसार गिलगित-बल्तिस्तान और शक्सगाम घाटी दोनों भारत का भाग हैं।
चोयु
चोयु या चो ओयु (तिब्बती: ཇོ་བོ་དབུ་ཡ, अंग्रेज़ी: Cho Oyu) विश्व का छठा सबसे ऊँचा पर्वत है। यह ८,१८८ मीटर (२६,८६४ फ़ुट) ऊँचा पर्वत हिमालय की महालंगूर हिमाल भाग के खुम्बु उपभाग का पश्चिमतम पर्वत है और एवरेस्ट पर्वत से २० किमी पश्चिम में स्थित है। यह नेपाल और तिब्बत की सीमा पर खड़ा है। चोयु से कुछ ही किलोमीटर पश्चिम में ५,७१६ मीटर (१८,७५३ फ़ुट) की ऊँचाई पर नांगपा ला नामक दर्रा है जो हिमालय के खुम्बु और रोलवालिंग भागों को अलग करता है और तिब्बती लोगों और खुम्बु क्षेत्र के शेरपाओं के बीच का मुख्य व्यापारी मार्ग है।
तिब्बती भाषा में "चो ओयु" का अर्थ "नीले (फ़िरोज़ी) रंग की देवी" होता है।
मनसिरी हिमाल
मनसिरी हिमाल (Mansiri Himal), जो मनास्लु हिमाल (Manaslu Himal) और गोरखा हिमाल भी कहलाता है, मध्योत्तर नेपाल में स्थित हिमालय का एक छोटा लेकिन ऊँचा भाग है।
मनसिरि हिमाल में तीन पर्वत ऐसे हैं जिनकी गिनती पृथ्वी के बीस सबसे ऊँचे पर्वतों में होती है:
मनास्लु
मनास्लु (Manaslu), जो कुतंग (Kutang) भी कहलाता है, पृथ्वी का आठवाँ सबसे ऊँचा पर्वत है। यह 8,163 मीटर (26,781 फ़ुट) ऊँचा पर्वत मध्योत्तर नेपाल के गोरखा ज़िले में स्थित है और हिमालय के मनसिरी हिमाल नामक भाग का सदस्य है।
"मनास्लु" का नाम संस्कृत के "मानस" शब्द से आया है और पर्वत के नाम का अर्थ "मन का पर्वत" है।
गाडी चुली
गाडी चुली (Ngadi Chuli), जो पर्वत २९ (Peak 29) और डकूरा (Dakura) भी कहलाता है, नेपाल में हिमालय के मनसिरी हिमाल भाग में स्थित एक पर्वत है। यह विश्व का २०वाँ सबसे ऊँचा पर्वत है और मनास्लू व हिमालचुली के बाद मनसिरी हिमाल का तीसरा सबसे ऊँचा पर्वत है।
स्टुडेंट ऑफ़ द ईयर
स्टुडेंट ऑफ़ द ईयर एक भारतीय रोमांटिक ड्रामा फ़िल्म है जिसका निर्देशन करण जौहर ने किया है और निर्माण हीरू यश जौहर ने धर्मा प्रोडक्शन्स के बैनर तले किया है।
शिशापांगमा
शिशापांगमा (अंग्रेज़ी: Shishapangma, तिब्बती: ཤིས་ས་སྤང་མ།), जो गोसाईंथान भी कहलाता है, हिमालय का एक 8,027 मीटर (26,335 फ़ुट) ऊँचा पर्वत है। यह तिब्बत के शिगात्से विभाग के न्यलाम ज़िले में स्थित है और नेपालकी सीमा से ५ किमी दूर है। तिब्बत पर चीन का नियंत्रण है और चीन ने उसे बाहरी विश्व से बहुत देर तक बंद रखा था जिस कारणवश यह विश्व का अंतिम आठ हज़ारी पर्वत था जिसे मानवों द्वारा चढ़ा गया। शिशापांगमा विश्व का १४वाँ सबसे ऊँचा पर्वत है और हिमालय के जुगल हिमाल नामक भाग में स्थित है, जिसे कभी-कभी लांगतांग हिमाल का हिस्सा माना जाता है।
तिब्बती भाषा में "पांगमा" का अर्थ "मर्ग" (घास का मैदान) और "शिशा" या "चिसा" का अर्थ "पर्वतश्रेणी" है, यानि "शिशापांगमा" का अर्थ "मर्ग के ऊपर खड़ा पर्वत" है। 'गोसाईंथान]] संस्कृत शब्द हय जिसका अर्थ 'सन्त का स्थान' या 'भगवान का वासस्थल' है।
पुमरी छिश
पुमरी छिश (Pumari Chhish) काराकोरम पर्वत शृंखला की हिस्पर मुज़ताग़ उपशृंखला का पाँचवा सबसे ऊँचा पर्वत है। यह पाक-अधिकृत कश्मीर के गिलगित-बल्तिस्तान क्षेत्र में स्थित है, जिसे भारत अपना हिस्सा बताता है। यह विश्व का ५३वाँ सबसे ऊँचा पर्वत है। यह खुनयंग छिश से ४ किमी पूर्व और हिस्पर हिमनद से उत्तर में स्थित है।
युकशिन गर्दन सर
युकशिन गर्दन सर (Yukshin Gardan Sar) काराकोरम पर्वत शृंखला की हिस्पर मुज़ताग़ उपशृंखला का छठा सबसे ऊँचा पर्वत है। यह पाक-अधिकृत कश्मीर के गिलगित-बल्तिस्तान क्षेत्र में स्थित है, जिसे भारत अपना हिस्सा बताता है। यह विश्व का ५५वाँ सबसे ऊँचा पर्वत है।
मोमहिल सर
मोमहिल सर (Momhil Sar) काराकोरम पर्वत शृंखला की हिस्पर मुज़ताग़ उपशृंखला एक पर्वत है। यह पाक-अधिकृत कश्मीर के गिलगित-बल्तिस्तान क्षेत्र में स्थित है, जिसे भारत अपना हिस्सा बताता है। यह विश्व का ६४वाँ सबसे ऊँचा पर्वत है।
युतमरु सर
युतमरु सर (Yutmaru Sar) काराकोरम पर्वत शृंखला की हिस्पर मुज़ताग़ उपशृंखला एक पर्वत है। यह पाक-अधिकृत कश्मीर के गिलगित-बल्तिस्तान क्षेत्र में स्थित है, जिसे भारत अपना हिस्सा बताता है। यह विश्व का ८८वाँ सबसे ऊँचा पर्वत है।
लुपग़र सर
लुपग़र सर (Lupghar Sar) काराकोरम पर्वत शृंखला की हिस्पर मुज़ताग़ उपशृंखला एक पर्वत है। यह पाक-अधिकृत कश्मीर के गिलगित-बल्तिस्तान क्षेत्र में स्थित है, जिसे भारत अपना हिस्सा बताता है। यह विश्व का १०९वाँ सबसे ऊँचा पर्वत है।
वाख़ी भाषा में "लुपग़र" का अर्थ "चट्टान" होता है, यानि "लुपग़र सर" का अर्थ "चट्टान का सर" है।
गढ़वाल हिमालय
गढ़वाल हिमालय (Garhwal Himalaya) हिमालय का एक भाग है जो भारत के उत्तराखण्ड राज्य में स्थित है। इसमें कई पर्वत स्थित हैं जो विश्व के सर्वोच्च पर्वतों में गिने जाते हैं।
बातूरा मुज़ताग़
बातूरा मुज़ताग़ (Batura Muztagh) काराकोरम पर्वतमाला की एक उपश्रेणी है जो पाक-अधिकृत कश्मीर के गिलगित-बल्तिस्तान क्षेत्र में स्थित है। इस क्षेत्र पर भारत अपनी सम्प्रभुता होने का दावा करता है। यहाँ कई पर्वत हैं जो विश्व के सर्वोच्च पर्वतों की सूची में शामिल हैं। बातूरा मुज़ताग़ गिलगित ज़िले की हुन्ज़ा घाटी के पश्चिम में स्थित है।
आसीन्द
आसीन्द (Asind) भारत के राजस्थान राज्य के भीलवाड़ा ज़िले में स्थित एक शहर है।
आसीन्द नगर होने के साथ-साथ तहसील मुख्यालय भी है। यह कई गांवों के लिए एक तहसील है शहर में एक मजिस्ट्रेट कार्यालय, लोअर न्याय न्यायालय और कई बड़े गांवों के लिए कई प्रशासनिक केंद्र हैं। यह मुख्यतः देवनारायण मन्दीर के लिये जाना जाता है।
चोमो लोन्ज़ो
चोमो लोन्ज़ो (Chomo Lonzo) तिब्बत में नेपाल की सीमा के पास स्थित हिमालय का एक पर्वत है। यह हिमालय के महालंगूर हिमाल भाग में मकालू पर्वत से ५ किमी पूर्वोत्तर में खड़ा हुआ है। इसके तीन शिखर हैं: उत्तरी मुख्य शिखर (7804मी) एक लगभग 7250मी ऊँचाई वाले भाग से मध्य शिखर (7565मी) से जुड़ा है जो स्वयं एक लगभग 7050मी ऊँचाई वाले भाग से उत्तरी (या पश्चिमोत्तरी) लगभग 7200मी ऊँचे शिखर से जुड़ा हुआ है।
नुब्त्से
नुप्त्से या नुब्चे (ནུབ་རྩེ།, Nuptse) हिमालय के महालंगूर हिमाल नामक खण्ड के खुम्बु क्षेत्र में स्थित एक पर्वत है। यह एवरेस्ट पर्वत से २ किमी पश्चिम-दक्षिणपश्चिम में स्थित है। यह ल्होत्से से जुड़ा हुआ है और इसकी स्थलाकृतिक उदग्रता स्वतंत्र रूप से ५०० किमी से कम है जिस कारणवश इसे एक स्वतंत्र पर्वत नहीं माना जाता, हालांकि इसकी सबसे ऊँची चोटी की ऊँचाई ७,८६१ मीटर (२५,७९१ फ़ुट) है। यदी यह ल्होत्से से अलग इसी ऊँचाई का पर्वत होता तो इसे विश्व का २१वाँ सर्वोच्च पर्वत होने का दर्जा मिला हुआ होता।
तिब्बती भाषा में नुप्त्से (ནུབ་རྩེ།) का अर्थ "पश्चिमी पर्वत" होता है।
नुप्त्से की स्वयं ७ चोटियाँ हैं:
श्री रामचंद्र कृपालु भजमन
श्रीरामचंद्र कृपालु भज मन अथवा राम स्तुति गोस्वामी तुलसीदास द्वारा रचित १६वीं शताब्दी का एक भजन है। ईसमे श्रीराम प्रभु के अदभुत गुण एवं शौर्य का वर्णन है। मनुष्य के मन को नियंत्रित करनेवाली ये यह स्तुति संस्कृतमय अवधी में है। नीचे की तीन पंक्तियाँ अवधी में लिखी गयी है। इसमें कई अलंकारों का प्रयोग हुआ है। भक्तिरस से ओत-प्रोत यह कविता, साहित्यिक तौर पर भी अद्भुत है। यह हरिगीतिका छंद में लिखी गयी है।
श्रीरामचन्द्र कृपालु भजमन हरणभवभयदारुणम्। नवकंजलोचन कंजमुख करकंज पदकंजारुणम् ॥१॥
व्याख्या: हे मन कृपालु श्रीरामचन्द्रजी का भजन कर। वे संसार के जन्म-मरण रूपी दारुण भय को दूर करने वाले हैं। उनके नेत्र नव-विकसित कमल के समान हैं। मुख-हाथ और चरण भी लालकमल के सदृश हैं ॥१॥
कन्दर्प अगणित अमित छवि नवनीलनीरदसुन्दरम्। पटपीतमानहु तडित रूचिशुचि नौमिजनकसुतावरम् ॥२॥
व्याख्या: उनके सौन्दर्य की छ्टा अगणित कामदेवों से बढ़कर है। उनके शरीर का नवीन नील-सजल मेघ के जैसा सुन्दर वर्ण है। पीताम्बर मेघरूप शरीर मानो बिजली के समान चमक रहा है। ऐसे पावनरूप जानकीपति श्रीरामजी को मैं नमस्कार करता हूँ ॥२॥
भजदीनबन्धु दिनेश दानवदैत्यवंशनिकन्दनम्। रघुनन्द आनन्दकन्द कोशलचन्द्र दशरथनन्दनम् ॥३॥
व्याख्या: हे मन दीनों के बन्धु, सूर्य के समान तेजस्वी, दानव और दैत्यों के वंश का समूल नाश करने वाले, आनन्दकन्द कोशल-देशरूपी आकाश में निर्मल चन्द्रमा के समान दशरथनन्दन श्रीराम का भजन कर ॥३॥
शिरमुकुटकुण्डल तिलकचारू उदारुअंगविभूषणम्। आजानुभुज शरचापधर संग्रामजितखरदूषणम् ॥४॥
व्याख्या: जिनके मस्तक पर रत्नजड़ित मुकुट, कानों में कुण्डल भाल पर तिलक, और प्रत्येक अंग मे सुन्दर आभूषण सुशोभित हो रहे हैं। जिनकी भुजाएँ घुटनों तक लम्बी हैं। जो धनुष-बाण लिये हुए हैं, जिन्होनें संग्राम में खर-दूषण को जीत लिया है ॥४॥
इति वदति तुलसीदास शङकरशेषमुनिमनरंजनम्। ममहृदयकंजनिवासकुरु कामादिखलदलगञजनम् ॥५॥
व्याख्या: जो शिव, शेष और मुनियों के मन को प्रसन्न करने वाले और काम, क्रोध, लोभादि शत्रुओं का नाश करने वाले हैं, तुलसीदास प्रार्थना करते हैं कि वे श्रीरघुनाथजी मेरे हृदय कमल में सदा निवास करें ॥५॥
मनु जाहि राचेउ मिलिहि सो बरु सहज सुन्दर सावरो। करुना निधान सुजान सीलु सनेहु जानत रावरो ॥६॥
व्याख्या: जिसमें तुम्हारा मन अनुरक्त हो गया है, वही स्वभाव से सुन्दर साँवला वर (श्रीरामन्द्रजी) तुमको मिलेगा। वह जो दया का खजाना और सुजान (सर्वज्ञ) है, तुम्हारे शील और स्नेह को जानता है ॥६॥
एही भाँति गौरी असीस सुनी सिय सहित हिय हरषींअली।तुलसी भवानी पूजि पुनि-पुनि मुदित मन मन्दिर चली ॥७॥
व्याख्या: इस प्रकार श्रीगौरीजी का आशीर्वाद सुनकर जानकीजी समेत सभी सखियाँ हृदय मे हर्षित हुईं। तुलसीदासजी कहते हैं, भवानीजी को बार-बार पूजकर सीताजी प्रसन्न मन से राजमहल को लौट चलीं ॥७॥
जानि गौरी अनुकूल सिय हिय हरषु न जाइ कहि। मंजुल मंगल मूल बाम अंग फरकन लगे ॥८॥
व्याख्या: गौरीजी को अनुकूल जानकर सीताजी के हृदय में जो हर्ष हुआ वह कहा नही जा सकता। सुन्दर मंगलों के मूल उनके बाँये अंग फड़कने लगे ॥८॥
बौद्ध ध्वज
बौद्ध ध्वज या पंचशील ध्वज यह ध्वज बौद्ध धर्म के प्रतीक एवं बौद्धों के सार्वभौमिक प्रतिनिधित्व के लिए 19 वीं सदी में बनाया गया है। यह दुनिया भर में बौद्धों द्वारा प्रयोग किया जाता है।
ध्वज के छह ऊर्ध्वाधर बैंड आभा के छह रंगों का प्रतिनिधित्व करते हैं, जो बुद्ध के शरीर से उत्पन्न हुए जब उन्होंने ज्ञान प्राप्ति की थी, ऐसा बौद्धों द्वारा मानना है।छठे ऊर्ध्वाधर बैंड, ध्वज पर, पांच अन्य रंग के आयताकार बैंड का एक संयोजन से बना है, और आभा के स्पेक्ट्रम में अन्य पांच रंगों में से एक यौगिक का प्रतिनिधित्व करता है। इस यौगिक रंग (प्रकाश का सार) प्रभासार के रूप में जाना जाता है।
असम्प्रदायिक बौद्ध ध्वज कई अलग अलग सम्प्रदायों के बौद्ध विहारों पर लहराते है। तथापि, उनकी खुद की कुछ शिक्षाओं से बौद्ध ध्वज के रंगों में परिवर्तन किया गया है।
बातूरा सर
बातूरा सर (Batura Sar), जो बातूरा १ (Batura I) भी कहलता है, विश्व का 25वाँ सबसे ऊँचा पर्वत है। यह काराकोरम पर्वतमाला की पश्चिमतम उपश्रेणी, बातूरा मुज़ताग़, का सबसे ऊँचा पहाड़ है। प्रशासनिक रूप से यह पाक-अधिकृत कश्मीर के गिलगित-बल्तिस्तान क्षेत्र में आता है जिसपर भारत अपनी सम्प्रभुता का दावा करता है। बातूरा मुज़ताग़ में एक रीढ़ की तरह ऊँची दीवार-सी प्रतीत होने वाली "बातूरा दिवार" (जो एक-के-बाद-एक पर्वतों की कतार है) का सर्वोच्च बिन्दु भी बातूरा सर ही है।
पसू सर
पसू सर (Passu Sar) या पस्सू सर या पसू १ विश्व का 54वाँ सबसे ऊँचा पर्वत है। यह काराकोरम पर्वतमाला की पश्चिमतम उपश्रेणी, बातूरा मुज़ताग़, का एक ऊँचा पहाड़ है। प्रशासनिक रूप से यह पाक-अधिकृत कश्मीर के गिलगित-बल्तिस्तान क्षेत्र में आता है जिसपर भारत अपनी सम्प्रभुता का दावा करता है। यह पसू पुंजक का सर्वोच्च बिन्दु है, जिसमें पसू दियार (Passu Diar, जिसे पसू पूर्व और पसू २ भी कहते हैं) भी शामिल है। पसू सर बातूरा सर से ७ किमी पूर्व में स्थित है।
उल्तर सर
उल्तर सर (Ultar Sar) या विश्व का 70वाँ सबसे ऊँचा पर्वत है। यह काराकोरम पर्वतमाला की पश्चिमतम उपश्रेणी, बातूरा मुज़ताग़, का एक ऊँचा पहाड़ है। प्रशासनिक रूप से यह पाक-अधिकृत कश्मीर के गिलगित-बल्तिस्तान क्षेत्र में आता है जिसपर भारत अपनी सम्प्रभुता का दावा करता है।
संगेमरमर सर
संगेमरमर सर (Sangemarmar Sar) काराकोरम पर्वतमाला की पश्चिमतम उपश्रेणी, बातूरा मुज़ताग़, का एक पहाड़ है। प्रशासनिक रूप से यह पाक-अधिकृत कश्मीर के गिलगित-बल्तिस्तान क्षेत्र में आता है जिसपर भारत अपनी सम्प्रभुता का दावा करता है।
पर्वत के ऊपरी भाग में एक पीली धारी है जिसके प्रभाव से पर्वत का वह हिस्सा संगमरमर जैसा प्रतीत होता है। इसी कारण पर्वत का यह नाम पड़ा।
बुबली मोतीन
बुबली मोतीन (Bublimotin) या लेडीफ़िंगर पीक (Ladyfinger Peak) काराकोरम पर्वतमाला की पश्चिमतम उपश्रेणी, बातूरा मुज़ताग़, का एक पहाड़ है। प्रशासनिक रूप से यह पाक-अधिकृत कश्मीर के गिलगित-बल्तिस्तान क्षेत्र में आता है जिसपर भारत अपनी सम्प्रभुता का दावा करता है।
पर्वत का शिखर एक कम-हिम वाली पतली चट्टान है जो कुछ स्थानों से एक पतली उंगली की आकृति रखती है। इसी से इसका अनौपचारिक नाम "लेडीफ़िंगर" (महिला की ऊँगली) पड़ा।
कदौक कतावा
कदौक कतावा (इंडोनेशियाई:Kedok Ketawa; हंसता नकाब), 1940 में प्रदर्शित एक डच ईस्ट इंडीज (अब इंडोनेशिया) की एक्शन फिल्म है। फिल्म का निर्माण यूनियन फिल्म्स ने किया था जबकि निर्देशन जो एन जान का था। फिल्म में मुख्य भूमिकायें बरोएकी रसोबोवो, फातिमा और ओएदजांग ने निभाई थी। फिल्म एक युवा जोड़े की कहानी कहती है जो अपराधियों का मुकाबला एक नकाबपोश आदमी की मदद से करता है।
फिल्म का प्रचार "हिंसक एक्शन ... और मीठे रोमांस" के इंडोनेशियाई कॉकटेल के नाम से किया गया था। फिल्म को विशेषकर इसके छायांकन के लिए इसको सकारात्मक समीक्षायें मिली थीं। फिल्म की सफलता के बाद, यूनियन फिल्म्स ने 1942 की शुरुआत में जापानी कब्जे के दौरान बंद होने से पहले छह फिल्में और बनाईं। फिल्म का प्रदर्शन 1944 तक किया गया और अब शायद इसका प्रिंट खो गया है।
पोचिआ कृष्णमूर्ति
पोचिआ कृष्णमूर्ति () (जन्म ;भारत) एक भारतीय पूर्व क्रिकेट खिलाड़ी है जो भारत की राष्ट्रीय क्रिकेट टीम के लिए खेलते थे। फारुख इंजीनियर मुख्य रूप से विकेट-कीपर थे जो विकेटों के पीछे विकेटकीपिंग किया करते थे इन्होंने कई एक दिवसीय अंतर्राष्ट्रीय क्रिकेट मुकाबलों में विकेट कीपिंग की थी साथ ही बल्लेबाजी के लिए भी जाने जाते थे। इन्होंने कुल १९७६ में एक वनडे मैच में विकेटकीपिंग की थी और उस मैच में इन्होंने १ कैच और १ स्टम्प भी किया था।
भरत रेड्डी
भरत रेड्डी () (जन्म ;१२ नवम्बर १९५४, चेन्नई, भारत) एक भारतीय पूर्व क्रिकेट खिलाड़ी है जो भारत की राष्ट्रीय क्रिकेट टीम के लिए खेलते थे। रेड्डी मुख्य रूप से विकेट-कीपर थे जो विकेटों के पीछे विकेटकीपिंग किया करते थे इन्होंने कई एक दिवसीय अंतर्राष्ट्रीय क्रिकेट मुकाबलों में विकेट कीपिंग की थी साथ ही बल्लेबाजी के लिए भी जाने जाते थे।
इन्होंने ३ एक दिवसीय अंतर्राष्ट्रीय मैचों में विकेटकीपिंग की थी जिसमें २ कैच हासिल किये थे।
राजा बरी
राजा बारी का जन्म सन १५८० में गोरखपुर, उत्तर प्रदेश के पास हुआ था। उन्के पिता का नाम भीश्मबारी था और माता का नाम कुन्ति देवि था। वे सब्से बड़े पुत्र थे। उन्के ६ और भाइ थे। वे गोरखपुर के राजा सन १६८० में बने। उन्होने २० साल तक गोरखपुर पर राज किया।
"व्यहवरिक जीवन"
राजा बारी ने तीन शादीया की। उन्की पहली शादि बान्सगाउन् की राजकुमारी कमला देवी से हुइ थी। कमला देवि से राजा बारी को दो पुत्र मिले। कम्ला देवि अप्ने दुस्रे पुत्र वीर बारी को जनम देते हुए छल बसै। राजा बारी ने दो और शादीया कि एक भीम्नगर कि राज्कुमरी से और एक और अप्ने बछ्पन के प्यार वाघ्वति से की।
"राज्पाट"
राजा बारी कई कलाओ के धनि थे। वे शस्त्रकला मैं निपुर्न थे और उन्के राज मैं उन्के राजय मैं कई अछे बद्लव आये। वे दिल्ली के राजा जहांगिर के एअस्त इन्दिअ क्ँपनि को सुरत मैं कारखाने खोल्ने कि अन्यौमति देने के खिलाफ थे। वे एक हिन्दु देश भारत का निर्मान करना छाते थे।
"मृत्यु"
राजा बारी कि मृत्यु सन १६४० मैं हुइ थि, उस्स समय राजा कि उम्र ६० साल थि। उन्के बाद उनके पहली पत्नी से दुस्र पुत्र वीर बारी राजा बना।
सुरिन्दर खन्ना
सुरिंदर खन्ना () (जन्म ;०३ जून १९५६ दिल्ली ,भारत) एक भारतीय पूर्व क्रिकेट खिलाड़ी है जो भारत की राष्ट्रीय क्रिकेट टीम के लिए खेलते थे। खन्ना मुख्य रूप से विकेट-कीपर थे जो विकेटों के पीछे विकेटकीपिंग किया करते थे इन्होंने १० एक दिवसीय अंतर्राष्ट्रीय क्रिकेट मुकाबलों में विकेट कीपिंग की थी जिसमें ४ कैच और ४ ही स्टम्प लिए थे साथ ही ये बल्लेबाजी के लिए भी जाने जाते थे।
भारतीय रसायन समिति
भारतीय रसायन समिति (Indian Chemical Society) भारत की एक वैज्ञानिक समिति है जो रसायन के विकास को समर्पित है। इसकी स्थापना १९२४ में हुई थी और प्रफुल्ल चन्द्र राय इसके संस्थापक अध्यक्ष थे। उसी वर्ष से समिति अपनी त्रैमासिक पत्रिका (Quarterly Journal of Indian Chemical Society (1924- 1927)) प्रकाशित करने लगी जो आजकल 'भारतीय रसायन समिति पत्रिका' (Journal of Indian Chemical Society) के नाम से जाना जाता है।
सदानन्द विश्वनाथ
सदानन्द विश्वनाथ () (जन्म ; २८ नवम्बर १९६२ बैंगलोर ,कर्नाटक ,भारत) एक भारतीय पूर्व क्रिकेट खिलाड़ी है जो भारत की राष्ट्रीय क्रिकेट टीम के लिए खेलते थे। विश्वनाथ मुख्य रूप से विकेट-कीपर थे जो विकेटों के पीछे विकेटकीपिंग किया करते थे इन्होंने २२ एक दिवसीय अंतर्राष्ट्रीय क्रिकेट मुकाबलों में तथा ३ टेस्ट मैचों में विकेट कीपिंग की थी साथ ही ये बल्लेबाजी के लिए भी जाने जाते थे।
चन्द्रकांत पण्डित
चन्द्रकांत पण्डित () (जन्म ;३० सितम्बर १९६१ बॉम्बे,महाराष्ट्र, भारत) एक भारतीय पूर्व क्रिकेट खिलाड़ी है जो भारत की राष्ट्रीय क्रिकेट टीम के लिए खेलते थे। पण्डित मुख्य रूप से विकेट-कीपर थे जो विकेटों के पीछे विकेटकीपिंग किया करते थे इन्होंने ३६ एक दिवसीय अंतर्राष्ट्रीय क्रिकेट मुकाबलों में तथा ५ टेस्ट क्रिकेट मुकाबलों में विकेट कीपिंग की थी साथ ही बल्लेबाजी के लिए भी जाने जाते थे।
मेहोजी मांगलिया
मेहोजी राजस्थान के लोक-देवता हैं। वे १३वीं शताब्दी में राजस्थान में जन्मे थे। उनके पिता जी का नाम केलु जी था, जो बापिणी क्षेत्र के राजा थे।
राजस्थान के लोक देवता मेहोजी मांगलिया का जन्म वि.संवत 1332 में जोधपुर ज़िले में ओसिया के पास बापिणी नामक गाँव में हुआ था। मेहोजी के पिता का नाम केलु जी था। केलु जी एक दुर्गपति थे।
मेहोजी का विवाह महेचा मलीनाथ की बेटी के साथ हुआ था। मेहोजी ने एक अबला औरत को उसकी गायों की रक्षा का वचन दिया था , जो कि उनकी धर्म बहन थी ,कि वो उनकी गायों की रक्षा करेंगे।  मेहोजी गायों की रक्षा करते-करते वीरगति को प्राप्त हो गये।
मंगलिया मेहाजी के घोड़े का नाम किरड़ काबरा था
बेवटा (गाँव)
बेवटा लूणी तहसील का एक गाँव है।इस गाँव की जनसंख्या लगभग 550+ के निकट है।यह गाँव जोधपुर शहर से 30 किलोमीटर दूर है।
भाटी
भाटी अथवा भट्टी या "भाटिया" भारत और पाकिस्तान के राजपूत, जाट और गुज्जर कबीले हैं। भाटी राजपूत (जिसे बरगला भी कहा जाता है) चंद्रवंशी मूल के होने का दावा करते हैं।
भाटी राजपूतों द्वारा कभी-कभी अपने पुराने नाम यादवपती ,जो कृष्ण और यदु या यादव से उनके वंश को दर्शाते थे,का भी प्रयोग किया जाता है । भाटी राजपूत, जादम के वंशज हैं।
12 वीं से पहले भाटी राजपूतों के राज्य मुख्यतः अफगानिस्तान से लेकर पाकिस्तान और उत्तर भारत तक थे , रावल विजयराव भाटी को अफ़ग़ानिस्तान के ग़ज़नी से गुजरात तक के शासन के लिए के और मुस्लिम कबीलों से लगातार युद्धों के कारण उन्हें " उत्तर दिसी भड़ किवाड़ " कहा जाता था, 12 वीं सदी में भाटी राजवंश ने जैसलमेर पर शासन किया। ये लोग ऊंट सवार, योद्धाओं और मवेशी चोरी और शिकार के शौकीन थे। रेगिस्तान में गहरे स्थित होने के कारण, जैसलमेर भारत में मुस्लिम विस्तार के दौरान सीधे मुस्लिम आक्रमण से बच गया था लेकिन भौगोलिक दृष्टि से बाहरी इस्लामिक साम्राज्यों के निकट होने के कारण समस्याएं भी थीं
कुछ भाटी खानाबदोश मवेशी रखने वाले थे। 1857 के विद्रोह से पहले के कुछ वर्षों में, इन समूहों ने ब्रिटिश ईस्ट इंडिया कंपनी द्वारा किए गए फैसलों के कारण अपनी जमीन खो दी थी, जो कि जाट किसानों को चराई वाले भूमि को पूर्व में दिल्ली और हरियाणा क्षेत्रों में भाटियों द्वारा आवृत करती थी।
राजस्थान के भाटी राजपूत में से कुछ ,उन समुदायों में शामिल थे जो 1883-1998 के बीच यह भारत ।
भाटी प्रत पाकिस्तान के कुछ हिस्सों में, खासकर उत्तरी और मध्य पंजाब में , निम्न जाति के डोम (या मिरासी गायक/नर्तक) अब भी खुद को 'भट्टी ' कहते हैं। उज्ज्वल भाटि ने इस कुल में जनम लिया
भारी तनाव की प्रतिक्रिया
भारी तनाव की प्रतिक्रिया उस प्रकार की मानसिक प्रतिक्रिया है, जो किसि भी भयानक या दर्दनाक घटना के जवाब मेइन उत्पन्न होत है। भारि तनाव की प्रतिक्रिय उस समय भी उत्पन्न होति है जब कोइ व्यक्ति किसि भयानक घटना को देखने की वजह से अन्धरुनी तनाव मेहसूस करता है। यह सदमे / hypo-perfusion की असंबंधित संचार हालत, या सदमे मूल्य की अवधारणा के साथ भ्रमित नहीं होना चाहिए। भारी तनाव की प्रतिक्रिया में देरी तनाव प्रतिक्रिया में विकसित हो सकता है या बेहतर पीटीएसडी रूप में जाना जाता है, यदि तनाव को सही तरीके से प्रतिबन्धित ना किया जा सके तो। भारी तनाव प्रतिक्रिया पहली बार वालटर कैनोन (Walter canon) द्वारा 1920 को वर्णित किय गया था। एक सिद्धांत के अनुसार खतरे के समय जानवरों में
साल्तोरो पर्वतमाला
साल्तोरो पर्वतमाला (Saltoro Mountains) या साल्तोरो मुज़ताग़ (Saltoro Muztagh) जम्मू और कश्मीर में स्थित काराकोरम पर्वतमाला की एक उपश्रेणी है। यह काराकोरम के हृदय में सियाचिन ग्लेशियर से दक्षिणपश्चिम में स्थित है, जो पृथ्वी के ध्रुवीय क्षेत्रों के बाहर स्थित सबसे बड़ी दो हिमानियों में से एक है (सबसे बड़ी ताजिकिस्तान की फ़ेदचेन्को हिमानी है)। साल्तोरो पर्वतमाला पाकिस्तान प्रशासित कश्मीर के गिलगित-बल्तिस्तान क्षेत्र की सीमा पर स्थित है, जहाँ पर्वतमाला की पश्चिमी तरफ़ साल्तोरो घाटी स्थित है।
एक्चुअल ग्राउंड पोजिशन लाइन (एजीपीएल) भारत-पाकिस्तान एलओसी पर पॉइंट एनजे 9842 से सॉल्टोरो पर्वत के साथ-साथ ला योंगमा री, ग्योंग ला, ग्योंग कांगरी, चुमिक कांगड़ी, बिलाफोंड ला (पास) और पास के बाना पोस्ट, साल्टोरो कांगड़ी, गेंट कांगड़ी और सिया के बीच चलती है। चीन-भारत LAC पर इंदिरा कर्नल वेस्ट के उत्तर-पश्चिम में भारत-पाकिस्तान-चीन त्रिकोण। पाकिस्तान के नियंत्रण में चोटियां और पास जैसे कि ग्यारी कैंप, चोगोलिसा, बाल्टोरो ग्लेशियर, कॉनवे सदल, बाल्टोरो मुजतघ और गशेरब्रम एजीपीएल के पश्चिम में स्थित हैं।
यह साल्तोरो पर्वतमाला के उन पर्वतों की सूची है, जो 7,200 मीटर से ऊँचे हैं और 500 मीटर से अधिक की स्थलाकृतिक उदग्रता रखते हैं। इस से कम उदग्रता रखने वाले शिखर स्वतंत्र पर्वत नहीं माने जाते बल्कि आसपास के अन्य पर्वतों के ही शिखर माने जाते हैं (पर्वतों के कई शिखर हो सकते हैं)।
घेंट कांगरी
घेंट कांगरी (Ghent Kangri) या घेंत कांगरी या घेंत १ (Ghent I) लद्दाख़ में काराकोरम पर्वतमाला की साल्तोरो पर्वतमाला नामक उपश्रेणी में स्थित एक ऊँचा पर्वत है और विश्व का 69वाँ सर्वोच्च पर्वत है। यह सियाचिन हिमानी से ज़रा पश्चिम में स्थित है। इस पर्वत पर वर्तमान में पाकिस्तान का क़ब्ज़ा है लेकिन भारत इस क्षेत्र पर अपनी सम्प्रभुता होने का दावा करता है।
साल्तोरो कांगरी
साल्तोरो कांगरी (Saltoro Kangri) या के१० (K10) काराकोरम पर्वतमाला की साल्तोरो पर्वतमाला नामक उपश्रेणी का सर्वोच्च पर्वत है और विश्व का 31वाँ सर्वोच्च पर्वत है। यह सियाचिन ग्लेशियर से पश्चिम में स्थित है। यह सियाचिन क्षेत्र में भारतीय नियंत्रित क्षेत्र और सॉल्टोरो रेंज के पश्चिम में पाकिस्तानी नियंत्रित क्षेत्र के बीच एक्चुअल ग्राउंड पोजिशन लाइन पर स्थित है।
के१२ पर्वत
के१२ (K12) भारत के लद्दाख़ क्षेत्र में काराकोरम पर्वतमाला की साल्तोरो पर्वतमाला नामक उपश्रेणी में स्थित एक ऊँचा पर्वत है और विश्व का 61वाँ सर्वोच्च पर्वत है। यह सियाचिन हिमानी से ज़रा पश्चिम में स्थित है। हालांकि यह पाक-अधिकृत कश्मीर के पास है, इसके ऊपर भारत का पूरा नियंत्रण है।
शेरपी कांगरी
शेरपी कांगरी (Sherpi Kangri) लद्दाख में काराकोरम पर्वतमाला की साल्तोरो पर्वतमाला नामक उपश्रेणी का एक ऊँचा पर्वत है जो विश्व का 74वाँ सर्वोच्च पर्वत भी है। यह सियाचिन हिमानी से पश्चिम में स्थित है। यह घेंट कांगरी से 5 किमी दक्षिण और साल्तोरो कांगरी से 10 किमी पश्चिमोत्तर में खड़ा हुआ है।
राकापोशी-हरामोश पर्वतमाला
राकापोशी-हरामोश पर्वतमाला (Rakaposhi-Haramosh Mountains) जम्मू और कश्मीर के काराकोरम पर्वतमाला की एक उपश्रेणी है। यह पाक-अधिकृत कश्मीर के गिलगित बल्तिस्तान क्षेत्र के गिलगित ज़िले में स्थित है। इसके उत्तर में बरपु व चोगो लुंगमा हिमानियाँ (ग्लेशियर), पूर्व में शिगर नदी, दक्षिण में गिलगित व सिन्धु नदियाँ और पश्चिम में हुन्ज़ा नदी इसे घेरे हुए हैं।
इस पर्वतमाला का नाम इसके दो सदस्यों - राकापोशी और हरामोश - पर रखा गया है। यह दोनों बहुत नीची घाटियों के समीप खड़े हैं और इनकी चोटियों की उदग्रता अपने आसपास के स्थानों से इतनी अधिक है कि देखने पर एक भयंकर ऊँचाई का बोध देती हैं। यह स्थलाकृतिक उदग्रता विश्व की सर्वाधिक उदग्रताओं में गिनी जाती हैं।
असम हिमालय
असम हिमालय (Assam Himalaya) हिमालय के उस भाग का पारम्परिक नाम है जो पश्चिम में भूटान की पूर्वी सीमा से लेकर पूर्व में त्संगपो नदी के बड़े मोड़ तक विस्तृत है। हिमालय के इस खण्ड का सर्वोच्च पर्वत नमचा बरवा है। अन्य उल्लेखनीय पर्वत ग्याला पेरी, कंगतो पर्वत और न्येग्यी कन्संग हैं। "असम" नाम होने के बावजूद इसके पर्वत दक्षिणपूर्वी तिब्बत, उत्तरी असम, सिक्किम और अरुणाचल प्रदेश में फैले हुए हैं।
जन्नू
जन्नू (Jannu) या कुम्भकर्ण (Kumbhakarna), जिसे लिम्बू भाषा में फोक्तंग लुंगमा (Phoktanglungma) कहते हैं, हिमालय का एक पर्वत है। यह कंचनजंघा से पश्चिम में पूर्वी नेपाल में स्थित है। यह विश्व का 32वाँ सर्वोच्च पर्वत है। किरात समुदाय में इस पर्वत को पवित्र माना जाता है।
लिम्बू भाषा में "फोक्तंग" का अर्थ "कंधा" और "लुंगमा" का "पर्वत" है, यानि फोक्तंगलुंगमा का मतलब "कंधों वाला पर्वत" है।
लांगटांग
लांगटांग (नेपाली: लाङटाङ) नेपाल का एक क्षेत्र है, जो काठमांडू घाटी से उत्तर में तिब्बत के साथ सीमावर्ती है। यहाँ पर स्थित हिमालय के खण्ड को लांगटांग हिमाल बुलाते हैं। लांगटांग राष्ट्रीय उद्यान इस क्षेत्र में स्थित है और उसमें हिन्दूओं के लिए पवित्र गोसाइँकुण्ड झील स्थित है जहाँ हर अगस्त में तीर्थयात्री आते हैं।
इसी क्षेत्र में लांगटांग गाँव हुआ करता था जो मई 2015 नेपाल भूकम्प में आए भयंकर हिमस्खलन से पूरी तरह ध्वस्त हो गया। ३१० व्यक्तियों की जाने गई।
फोला गंगचेन
फोला गंगचेन (Phola Gangchen), जिसका चीनी भाषा में रूपांतर मोलामेनचिंग (Molamenqing) है, हिमालय के जुगल हिमाल नामक खण्ड में स्थित शिशापांगमा पर्वत का एक पूर्वी शिखर है। प्रशासनिक रूप से यह दक्षिणी तिब्बत में नेपाल की सीमा के पास खड़ा हुआ है।
स्थलाकृतिक उदग्रता पर आधारित परिभाषा के अनुसार अगर दो शिखरों के निचले पहाड़ एक दूसरे से जुड़े हो और उनमें से एक अधिक ऊँचाई रखता हो और दूसरे वाले की स्वतंत्र उदग्रता ५०० मीटर से कम हो तो दूसरे वाले को पर्वत न मानकर पहले वाले का ही भाग माना जाता है। फोला गंगचेन की ऊँचाई ७,७०३ मीटर है, जिस आधार पर वह विश्व का ३४वाँ सर्वोच्च पर्वत होता लेकिन वह शिशापांगमा से जुड़ा है और उसकी स्वतंत्र उदग्रता केवल ४३० मीटर है, यानि उसे शिशापांगमा का ही भाग माना जाता है।
चारण (जाति)
चारण एक जाति है जो सिंध, राजस्थान, मध्य प्रदेश, महाराष्ट्र और गुजरात के निवासी हैं । चारण को देव जाती माना जाता है , चारणो में कई देवीयों ने अवतार लिया है, चारणों की काव्य रचना सराहनीय होती है।
चारणों का अपना एक लम्बा इतिहास रहा है।चारणों का "साहित्य-लेखन" में विशेष योगदान रहा है, कुछ इतिहासकारों ने चारणों को आर्यों से पहले का भारतीय निवासी माना तो कुछ ने चारणों को आर्य ही माना है।
चारणों में करणी माता,आई आवड़, स्वांगिया माता,खोडियार मां आदि प्रसिद्ध देवियां हुई है,जिन्हे राजपूत अपनी कुलदेवी मानते है।
समाज के एक बड़े वर्ग द्वारा जाति के सदस्यों को दिव्य माना जाता है ,  राजपूतों सहित इस क्षेत्र के अन्य प्रमुख समुदायों द्वारा चारण जाति की महिलाओं को देवी के रूप में माना जाता है। [१] सदियों से चारण एक वादे को तोड़ने के बजाय मरने के लिए अपनी प्रतिष्ठा के लिए जाने जाते है ।
एक चारण पर विचार करेंगे सभी अन्य चारण बराबर के रूप में यहां तक कि अगर वे एक दूसरे को जानते नहीं है और मौलिक अलग आर्थिक या भौगोलिक स्थिति.
अनिल चन्द्र बनर्जी, एक इतिहास के प्रोफेसर, ने कहा कि
उनके खाने-पीने की आदतें राजपूतों से मिलती जुलती हैं। चारण अफीम की खपत और शराब पीने का आनंद लेते थे, जो इस क्षेत्र के राजपूतों में भी प्रचलित हैं। [६] चारण गायों का मांस नहीं खाते हैं, और जो लोग ऐसा करते हैं, उनकी अवहेलना करते हैं। गायों को माता की तरह सम्मान दिया जाता है । इससे पहले 1947 में भारतीय स्वतंत्रता, एक बलिदान के एक पुरुष भैंस के गठन का एक प्रमुख हिस्सा का उत्सव नवरात्रिहै। इस तरह के समारोहों में अक्सर इस्तेमाल किया जा करने के लिए की अध्यक्षता Charan औरत है।
चारण साहित्य, साहित्य की एक विधा के रूप में सुस्थापित है। डिंगल भाषा और साहित्य का अस्तित्व मुख्यतः चारणों के कारण है। झवेरचन्द मेघाणी ने चारण साहित्य को १३ उपविधाओं में विभाजित किया है।चारणी साहित्य का एक अन्य वर्गीकरण यह है-
नालाकंकर हिमाल
नालाकंकर हिमाल (Nalakankar Himal) हिमालय की एक छोटी उपश्रेणी है जो दक्षिणी तिब्बत और पश्चिमोत्तरी नेपाल में मानसरोवर झील से दक्षिण में स्थित है। इसकी दक्षिणी सीमा हुमला करनाली नदी है, जो करनाली नदी की एक उपनदी है और नालाकंकर हिमाल को दक्षिण में गुरंस हिमाल और दक्षिणपूर्व में कुमाऊँ क्षेत्र से अलग करती है। नालाकंकर हिमाल का सर्वोच्च शिखर 7,694 मीटर (25,243 फ़ुट) ऊँचा गुरला मन्धाता है।
सय्यद मुश्ताक अली ट्रॉफी 2017
2016-17 सय्यद मुश्ताक अली ट्रॉफी सय्यद मुश्ताक अली ट्रॉफी, एक घरेलू ट्वेंटी-20 (टी-20) भारत में क्रिकेट टूर्नामेंट के आठवें मौसम है। यह शुरू में 27 टीमों के राउंड रोबिन प्रारूप में चार समूहों में विभाजित के बीच खेला गया था, लेकिन यह घोषणा की गई कि 2016-17 सीजन में एक अंतर-क्षेत्रीय प्रारूप में खेला जाएगा जिसमें पांच जोनों एक राउंड-रॉबिन टूर्नामेंट में प्रतिस्पर्धा करेंगे। टूर्नामेंट फरवरी 2017 में 12-18 के बीच आयोजित होने वाली है और सभी मैचों को मुंबई में खेला जाएगा। पांच क्षेत्रों में से प्रत्येक अपने सदस्यों, जो अंतर-क्षेत्रीय लीग के लिए सदस्य का चयन करने के लिए इस्तेमाल किया जाएगा के बीच एक स्वतंत्र टी-20 टूर्नामेंट का आयोजन करेगा। अंतरराज्यीय टूर्नामेंट 29 जनवरी से 6 फरवरी 2017 आयोजित किया जाएगा। इन प्रतियोगिताओं बड़ौदा (पश्चिम), चेन्नई (दक्षिण), धर्मशाला (उत्तर), जयपुर (मध्य) और कोलकाता (पूर्व) में आयोजित किया जाएगा।
पांच टीमों सय्यद मुश्ताक अली ट्रॉफी, एक-एक क्षेत्र का प्रतिनिधित्व करने के लिए प्रतिस्पर्धा करेंगे। जो करने से पहले, बीसीसीआई के 28 सदस्यों के जोनल आधार पर एक अंतरराज्यीय टूर्नामेंट खेलेंगे। इन टीमों के रूप में विभाजित कर रहे हैं।
ससेर मुज़ताग़
ससेर मुज़ताग़ (Saser Muztagh) भारत के जम्मू और कश्मीर राज्य के लद्दाख़ क्षेत्र में स्थित एक पर्वतमाला है, जो महान काराकोरम पर्वतमाला की पूर्वतम उपश्रेणी है। दक्षिण, पूर्व और पूर्वोत्तर में इसे श्योक नदी घेरती है जो श्रेणी के दक्षिणपूर्व कोने में मोड़ लेती है। पश्चिम में नुब्रा नदी इसे कैलाश श्रेणी से अलग करती है। ससेर ला नामक पहाड़ी दर्रा इसे उत्तर के रिमो मुज़ताग़ नामक श्रेणी से अलग करता है।
यह ससेर मुज़ताग़ के उन पर्वतों की सूची है, जो 7,200 मीटर से ऊँचे हैं और 500 मीटर से अधिक की स्थलाकृतिक उदग्रता रखते हैं। इस से कम उदग्रता रखने वाले शिखर स्वतंत्र पर्वत नहीं माने जाते बल्कि आसपास के अन्य पर्वतों के ही शिखर माने जाते हैं (पर्वतों के कई शिखर हो सकते हैं)।
सौर विकिरण
सौर विकिरण विद्युत चुम्बकीय विकिरण होता है जो सूर्य से ऊष्मा या प्रकाश के रूप में प्राप्त होता है। यह एक प्रकार की ऊर्जा होती है। सूर्यातप पृथ्वी की समतल सतह पर प्रति इकाई क्षेत्र पर प्राप्त ऊर्जा यानी सौर विकिरण है। सौर विकिरण का लगभग आधा भाग दृश्य विकिरण के रूप में रहता है , शेष आधा भाग अवरक्त तथा अवरक्त विकिरण के आसपास के विकिरणों के रूप में रहता है।
ससेर कांगरी
ससेर कांगरी (Saser Kangri) काराकोरम पर्वतमाला की ससेर मुज़ताग़ नामक उपश्रेणी के एक पुंजक का नाम है। इसमें कई पर्वत आते हैं जिनमें से ससेर कांगरी १ सबसे ऊँचा है। यह सब भारत के लद्दाख़ क्षेत्र में स्थित हैं।
लद्दाख़ी भाषा में "ससेर" का अर्थ "पीला (रंग)" होता है और लद्दाख़ी व बलती भाषाओं में "कांगरी" का अर्थ "बर्फ़ीला पर्वत" होता है। "ससेर कांगरी" का अर्थ "पीली हिम वाला पर्वत" है।
ससेर कांगरी पुंजक के पाँच पर्वतों को नाम दिए गए हैं: यह पुंजक ससेर मुज़ताग़ के पश्चिमोत्तरी छोर पर, उत्तर शुकपा कुंचंग हिमानी के स्रोत पर है, जो इस पुंजक से बहने वाली एक प्रमुख हिमानी (ग्लेशियर) है। पुंजक की पश्चिमी ओर सकंग और पुकपोचे हिमानियाँ नुब्रा नदी में बह जाती हैं।
गंगखर पुनसुम
गंगखर पुनसुम (Gangkhar Puensum, གངས་དཀར་སྤུན་གསུམ) भूटान का सर्वोच्च पर्वत है। यह हिमालय में है और तिब्बत की सीमा के पास है। चीन का तिब्बत पर नियंत्रण है और वह यह दावा करता है कि यह पर्वत तिब्बत में है। वर्तमान (फ़रवरी २०१७) तक इसके मुख्य शिखर पर कोई मानव आरोहण सम्भव नहीं हो पाया था और कुछ स्रोतों के अनुसार यह विश्व का कभी न चढ़ा गया सबसे ऊँचा पर्वत है।
भूटान की जोंगखा भाषा (जो तिब्बती भाषा से सम्बन्धित है) में "गंगखर पुनसुम" का अर्थ "तीन धर्म/आत्मिक भाईयों का श्वेत पर्वत" है।
कुला कांगरी
कुला कांगरी (Kula Kangri, གངས་དཀར་སྤུན་གསུམ) सम्भवतः भूटान का सर्वोच्च पर्वत है, हालांकि अधिक स्रोतों के अनुसार यह गौरव समीप ही स्थित गंगखर पुनसुम नामक पर्वत को जाता है। यह हिमालय में है और तिब्बत की सीमा के पास है। चीन का तिब्बत पर नियंत्रण है और वह यह दावा करता है कि यह पर्वत तिब्बत में है।
करजिअंग
करजिअंग (Karjiang) हिमालय का एक पर्वत है जो तिब्बत में भूटान की सीमा के पास स्थित है और कुला कांगरी व गंगखर पुनसुम के समीप है।
करजिअंग के मुख्य शिखर इस प्रकार हैं:
हेंगदुआन पहाड़ियाँ
हेंगदुआन पर्वतमाला (अंग्रेज़ी: Hengduan Mountains, चीनी: 横断山脉) दक्षिणपश्चिमी चीन में तिब्बत के पठार के दक्षिणपूर्वी भाग में स्थित एक बड़ा पर्वतीय क्षेत्र है। प्रशासनिक रूप से यह पश्चिमी सिचुआन प्रान्त, पश्चिमोत्तरी युन्नान प्रान्त और तिब्बत स्वशासित प्रदेश के पूर्वी भाग पर विस्तृत है। ऐतिहासिक रूप से यह तिब्बत का पारम्परिक खम प्रदेश है।
मोरोपंत त्र्यंबक पिंगले
मोरोपन्त त्रयम्बक पिंगले (1620 – 1683), मराठा साम्राज्य के प्रथम पेशवा थे। उन्हें 'मोरोपन्त पेशवा' भी कहते हैं। वे शिवाजी के अष्टप्रधानों में से एक थे।
सुख ई (म्युजिशियन-सिंगर)
सुखदीप सिंह बेहतर अपने मंच द्वारा ज्ञात नाम सुख-ई या सुख-ई म्यूजिकल डॉक्टरज़ के नाम से जाने जाते हैं, जो कि एक पंजाब गायक,संगीतकार और संगीत निर्माता है।उन्होंने रैप गायक बोहेमिया के साथ काम करके यह मुकाम हासिल किया है।
सुख ई का जन्म गढ़शंकर, पंजाब में हुआ था, बाद में वे उच्च शिक्षा के लिए चंडीगढ़ में आकर रहने लगे।उन्होंने वहां पर सुख ई म्यूजिकल डॉक्टरज़ नाम के बैंड की स्थापना की।इस बैंड में प्रीत हुण्डल, गायक ए-के और रैपर बिलिंग सिंह के साथ सुख ई ने कई सारे गाने रिकॉर्ड किये हैं।
मिन्या कोन्का
मिन्या कोन्का (Minya Konka) या गोंगा पर्वत (Mount Gongga) चीन के सिचुआन प्रान्त का सर्वोच्च पर्वत और विश्व का 41वाँ सर्वोच्च पर्वत है। यह हेंगदुआन पर्वतमाला में स्थित है और विश्व का पूर्वतम 7,000 मीटर से अधिक ऊँचाई का पर्वत है। तिरिच मीर और कोंगुर ताग़ के बाद यह हिमालय व काराकोरम से बाहर विश्व का तीसरा सर्वोच्च पर्वत भी है।
इंटोली
इंटोली भारतीय राज्य राजस्थान के अलवर जिले के राजगढ़ तहसील का एक गाँव है। यह अपने ऐतिहासिक महत्व और वर्तमान में राजनितिक, सामाजिक जागरूकता के लिए जाना जाता हैं साथ ही यहां के लोग अपनी सादगी और जुझारूपन के लिए क्षेत्र में पहचाने जाते हैं।
२०११ की भारत की जनगणना के अनुसार इंटोली में ९३४ परिवारों में ५०७६ लोग रहते हैं जिनमें से २६८३ पुरुष और २३९३ महिलायें हैं। यहाँ की साक्षरता दर ६४.६५% है। भारत के संविधान के अनुसार इस गाँव की आबादी के अनुसार गाँव का मुखिय सरपंच होता है।
भारत की 2011 की जनगडना के अनुसार इस गाव की आबादी 2515 थी, कुल घरो की संख्या 450 थी।
मुस्तफा इशक-बौशकी
प्रोफेसर मुस्तफा इशक-बौशकी (, ) एक अल्जीरियाई खगोल जो समझ के महान योगदान और गुरुत्वाकर्षक लेंस हैैं। Ishak-Boushaki भी वैज्ञानिक अनुसंधान के एक प्रमोटर है।
Mustapha Ishak-Boushaki भौतिक विज्ञान के विभिन्न क्षेत्रों में एक वैज्ञानिक गतिविधि है:Mustapha Ishak-Boushaki के कई वैज्ञानिक संस्थानों का सदस्य है:
स्क्यांग कांगरी
स्क्यांग कांगरी (Skyang Kangri) या सीढ़ी पर्वत (Staircase Peak) काराकोरम पर्वतमाला की बाल्तोरो मुज़ताग़ उपश्रेणी का एक ऊँचा पर्वत है। यह पाक-अधिकृत कश्मीर के गिलगित-बल्तिस्तान क्षेत्र और चीन द्वारा अधिकृत शक्सगाम घाटी की सीमा पर के२ से ७ किमी पूर्वोत्तर में स्थित है। भारत के अनुसार यह क्षेत्र उसकी सम्प्रभुता में आता है। इसके पूर्वी मुख पर पाँच भीमकाय सीढ़ीयों वाली चट्टानी स्थलाकृति है जिस से इसे "सीढ़ी पर्वत" भी कहते हैं। यह विश्व का ४४वाँ सर्वोच्च पर्वत है।
सिआ कांगरी
सिआ कांगरी (Sia Kangri) काराकोरम पर्वतमाला की बाल्तोरो मुज़ताग़ उपश्रेणी का एक ऊँचा पर्वत है जो जम्मू और कश्मीर में भारत-प्रशासित क्षेत्र, पाक-प्रशासित कश्मीर और चीन-प्रशासित शक्सगाम घाटी के मिलन बिन्दु के पास स्थित है। इसे भारत पूर्णतः अपना इलाका मानता है। यह विश्व का ६३वाँ सर्वोच्च पर्वत है।
स्किल ब्रुम
स्किल ब्रुम (Skil Brum) काराकोरम पर्वतमाला की बाल्तोरो मुज़ताग़ उपश्रेणी का एक ऊँचा पर्वत है। यह पाक-अधिकृत कश्मीर के गिलगित-बल्तिस्तान क्षेत्र में के२ से ९ किमी पश्चिम-दक्षिणपश्चिम में स्थित है। भारत के अनुसार यह क्षेत्र उसकी सम्प्रभुता में आता है। यह विश्व का ६६वाँ सर्वोच्च पर्वत है।
स्तर संवेदक
स्तर संवेदक (लेवेल ट्रान्समिटर) किसी भी तरल पदार्थ , अन्य द्रवीकृत ठोस पदार्थ, द्रवीकृत सहित ठोस, गाद, दानेदार सामग्री, और पाउडर जिन की ऊपरी मुक्तसतह होती है उनका स्तर नापता है।
जिस पदार्थ को नापना होता है वह एक कंटेनर या सांचे में होना जरूरी है या फिर अपने प्राकृतिक फॉर्म में होना चाहिए (उदाहरण एक नदी या तालाब की तरह )। स्तर दो तरह से मापे जा सकते हैं - निरंतर या बिंदु हो सकता है। एक निर्धारित सीमा के भीतर निरंतर स्तर को स्तर सेंसर मापता है और एक निश्चित जगह में पदार्थ की सही मात्रा बताता है, जबकि बिंदु स्तर सेंसर से केवल ये संकेत मिलता है कि पदार्थ एक निधरित बिन्दु के ऊपर या नीचे है। आम तौर पर बिन्दु सेंसर ये बताता है कि पदार्थ का स्तर एक बिन्दु से जरूरत से ज्यादा कितना उच्च या कम हैं।
चोंग्तर कांगरी
चोंग्तर कांगरी (Chongtar Kangri) काराकोरम पर्वतमाला की बाल्तोरो मुज़ताग़ उपश्रेणी का एक ऊँचा पर्वत है। यह चीन द्वारा अधिकृत शक्सगाम घाटी क्षेत्र में आता है और पाक-अधिकृत कश्मीर के गिलगित-बल्तिस्तान क्षेत्र के समीप है। यह के२ से लगभग १० किमी दूर है। चीन इसे प्रशासनिक रूप से शिंजियांग प्रान्त में डालता है लकिन भारत के अनुसार यह क्षेत्र उसकी सम्प्रभुता में आता है। यह विश्व का ८१वाँ सर्वोच्च पर्वत है।
मुज़ताग़ टावर
मुज़ताग़ टावर (Muztagh Tower) काराकोरम पर्वतमाला की बाल्तोरो मुज़ताग़ उपश्रेणी का एक ऊँचा पर्वत है। यह पाक-अधिकृत कश्मीर के गिलगित-बल्तिस्तान क्षेत्र और चीन द्वारा अधिकृत शक्सगाम घाटी की सीमा पर स्थित है। भारत के अनुसार यह क्षेत्र उसकी सम्प्रभुता में आता है। यह विश्व का ९१वाँ सर्वोच्च पर्वत है।
रिमो मुज़ताग़
रिमो मुज़ताग़ (Rimo Muztagh) भारत के जम्मू और कश्मीर राज्य के लद्दाख़ क्षेत्र में स्थित एक पर्वतमाला है, जो महान काराकोरम पर्वतमाला की एक उपश्रेणी है।
रिमो मुज़ताग़ का उत्तरी अर्धभाग सियाचिन हिमानी क्षेत्र में आता है। इसके उत्तर में रिमो हिमानी (जो श्योक नदी के ऊपरी भाग को जल प्रदान करती है) और तेरम शहर हिमानी (जो सियाचिन हिमानी में विलय होती है) हैं। उत्तर में सियाचिन मुज़ताग़ का पूर्वी छोर भी है। पूर्वोत्तर में रिमो पर्वतमाला और काराकोरम दर्रा हैं। पूर्व में श्योक नदी इसे देपसंग मैदान से अलग करती है। दक्षिणपूर्व में ससेर ला नामक पहाड़ी दर्रा इसे ससेर मुज़ताग़ नामक श्रेणी से अलग करता है।
यह रिमो मुज़ताग़ के उन पर्वतों की सूची है, जो 7,200 मीटर से ऊँचे हैं और 500 मीटर से अधिक की स्थलाकृतिक उदग्रता रखते हैं। इस से कम उदग्रता रखने वाले शिखर स्वतंत्र पर्वत नहीं माने जाते बल्कि आसपास के अन्य पर्वतों के ही शिखर माने जाते हैं (पर्वतों के कई शिखर हो सकते हैं)।
यह कुछ अन्य उल्लेखनीय पर्वत हैं:
मामोस्तोंग कांगरी
मामोस्तोंग कांगरी (Mamostong Kangri) काराकोरम पर्वतमाला की रिमो मुज़ताग़ उपश्रेणी में स्थित एक ऊँचा पर्वत है जो विश्व का 48वाँ सर्वोच्च पर्वत भी है। यह सियाचिन हिमानी से 30 किमी पूर्व-दक्षिणपूर्व में स्थित है और प्रशासनिक रूप से भारत के लाद्दख क्षेत्र में आता है।
प्रो-50 चैम्पियनशिप 2017
2016-17 प्रो-50 चैम्पियनशिप जिम्बाब्वे में एक लिस्ट ए क्रिकेट टूर्नामेंट है। प्रतियोगिता वर्तमान में 10 फरवरी से अगस्त 2017 तक चल रहा है। यह मूल रूप से मई में शुरू करने के लिए निर्धारित किया गया था, लेकिन जिम्बाब्वे के एक दिवसीय अंतरराष्ट्रीय (वनडे) अफगानिस्तान के खिलाफ श्रृंखला के लिए तैयारी में फरवरी के लिए आगे लाया गया था। खोलने जुड़नार लोगान कप, जिसके लिए बाद में प्रतियोगिता में पुनर्निर्धारित किया गया में अनुसूचित जुड़नार बदल दिया। लॉगान कप के समापन के बाद, प्रो-50 चैम्पियनशिप मई 2017 में देर से शुरू हुई।
मेटाबेलेलैंड टस्कर्स ने टूर्नामेंट जीतने के लिए एक खेल दिया।
निम्नलिखित टीमों प्रतिस्पर्धा कर रहे हैं: चैंपियंस
रिमो १
रिमो १ (Rimo I) काराकोरम पर्वतमाला की रिमो मुज़ताग़ उपश्रेणी में स्थित एक ऊँचा पर्वत है जो विश्व का 71वाँ सर्वोच्च पर्वत भी है। यह रिमो पुंजक का सबसे ऊँचा पर्वत है।
रिमो पुंजक में ६ मुख्य पर्वत हैं। रिमो १ के अलावा यह इस प्रकार हैं:
तेरम कांगरी
तेरम कांगरी (Teram Kangri) काराकोरम की सियाचिन मुज़ताग़ उपश्रेणी में एक पर्वतीय पुंजक है। तेरम कांगरी १ इसका सर्वोच्च पर्वत है और यह विश्व का ५६वाँ सर्वोच्च पर्वत भी है। तेरम कांगरी भारत के लद्दाख़ क्षेत्र में स्थित है और इसका कुछ भाग चीन के क़ब्ज़े वाली शक्सगाम घाटी में स्थित है जिसे चीन शिंजियांग प्रान्त के अधीन प्रशासित करता है।
अप्सरासस कांगरी
अप्सरासस कांगरी (Apsarasas Kangri) काराकोरम की सियाचिन मुज़ताग़ उपश्रेणी में एक पर्वत है। यह विश्व का ९६वाँ सर्वोच्च पर्वत भी है। यह भारत के जम्मू और कश्मीर राज्य में स्थित है और इसका एक अंग चीन के क़ब्ज़े वाली शक्सगाम घाटी में स्थित है जिसे चीन शिंजियांग प्रान्त के अधीन प्रशासित करता है।
सिंघी कांगरी
सिंघी कांगरी (Singhi Kangri) काराकोरम की सियाचिन मुज़ताग़ उपश्रेणी में एक पर्वत है। यह विश्व का १०८वाँ सर्वोच्च पर्वत भी है। यह भारत के जम्मू और कश्मीर राज्य में स्थित है और इसका एक अंग चीन के क़ब्ज़े वाली शक्सगाम घाटी में स्थित है जिसे चीन शिंजियांग प्रान्त के अधीन प्रशासित करता है।
जोंगसोंग पर्वत
जोंगसोंग पर्वत (Jongsong Peak) हिमालय के जनक हिमाल नामक खण्ड में स्थित एक पर्वत है जो विश्व का ५७वाँ सर्वोच्च पर्वत भी है। यह भारत, नेपाल और तिब्बत (चीन) की त्रिबिन्दु सीमा (यानि जहाँ तीनों देश मिलते हैं) पर स्थित है। अपने ऊँचे कद के बावजूद यह अपने से २०किमी दक्षिण में स्थित कंचनजंघा के आगे छोटा लगता है।
बौशकी (बहुविकल्पी)
बौशकी (, ) लोगों की एक आम नाम है।.
बौशकी भी उल्लेख सकते हैं: